Možnosti kombinácie Stoptusinu a Ditustat Neo proti kašľu.
Dobry den chcem sa opytat ked som doteraz brala na kasel stoptusin mozem ho teraz kombinovat so sirupom didustat neo dakujem za odpoved.
Dobrý deň,
ďakujeme za Vašu otázku.
Medzi liekom Stoptussin a Ditustat neo dochádza k niekoľkým stredne závažným interakciám. Uvedená kombinácia liekov sa neodporúča.
Liek Stoptussin obsahuje 2 účinné látky: butamirát a guajfenezín. Butamirát tlmí suchý dráždivý kašeľ a chráni pred ďalším dráždením ku kašľu. Guajfenezín mení skladu prieduškového hlienu, riedi ho, a tým napomáha jeho vykašliavaniu. Je indikovaný na liečbu suchého, dráždivého, ťažko utíšiteľného kašľa pri vírusových infekciách horných a dolných dýchacích ciest, pri katarových infektoch horných dýchacích ciest, pri zápale hltana, hrtana, priedušiek, pľúc; na utíšenie kašľa pred operáciou a po nej, pri astme, pri tuberkulóze a zaprášení pľúc.
Liek Ditustat neo obsahuje liečivo levodropropizín, ktoré patrí do skupiny liekov nazývaných antitusiká, čiže lieky potláčajúce kašeľ. Používa sa u dospelých, dospievajúcich a detí vo veku 2 rokov a starších na liečbu príznakov suchého kašľa (neproduktívny kašeľ).
Vzhľadom na to, že neuvádzate žiadne bližšie informácie o zdravotnom stave ani o príznakoch, odporúčam navštíviť najblžšiu kamennú lekáreň Dr. Max, kde Vám naši kolegovia poradia vhodný spôsob liečby.
Prajem pekný zvyšok dňa.
S pozdravom
PharmDr. Patrícia Čečková